ICC แจ๋ว! Q2/59 กำไรโต 39% หลังรายได้จากเงินปันผลเพิ่ม-ค่าใช้จ่ายลดลง
ICC แจ๋ว! กำไร Q2/59 โต 39% มาที่ 562.78 ลบ. จากปีก่อน 403.52 ลบ. หลังรายได้จากเงินปันผลเพิ่ม-ค่าใช้จ่ายลดลง ขณะที่ 6 เดือนแรกกำไรเพิ่ม 38% อยู่ที่ 683.86 ลบ. จากปีก่อน 495.90 ลบ.
8 ส.ค. 2559

บริษัท ไอ.ซี.ซี. อินเตอร์เนชั่นแนล จำกัด (มหาชน) หรือ ICC รายงานผลการดำเนินงานไตรมาส 2/59 สิ้นสุดวันที่ 30 มิ.ย.59 (รวมบริษัทย่อย) มีกำไรสุทธิ 562.78 ล้านบาท หรือมีกำไรสุทธิ 1.94 บาทต่อหุ้น เพิ่มขึ้น 39% จากช่วงเดียวกันของปีก่อนที่มีกำไรสุทธิ 403.52 ล้านบาท หรือมีกำไรสุทธิ 1.39บาทต่อหุ้น
ขณะที่ผลการดำเนินงานช่วง 6 เดือนแรกมีกำไรสุทธิ 683.86 ล้านบาท หรือ 2.53 บาทต่อหุ้น เพิ่มขึ้น 38% จากช่วงเดียวกันของปีก่อนที่มีกำไรสุทธิ 495.90 ล้านบาท หรือ 1.71 บาทต่อหุ้น
ทั้งนี้ผลการดำเนินงานในไตรมาสดังกล่าวมีกำไรเพิ่มขึ้นเนื่องจากบริษัทมีรายได้จากเงินปันผลในอัตราที่เพิ่มขึ้น เนื่องจากกิจการที่บริษทัลงทุนมีผลประกอบการที่ดีขึ้น และมีค่าใช้จ่ายในการขายและบริหารลดลง